b'\n_START_ARTICLE_\nHarry Hasso\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nHarry Hasso teki ammattiuransa p\xc3\xa4\xc3\xa4osin Ruotsissa, Saksassa ja Italiassa elokuvaohjaajana ja kuvaajana. H\xc3\xa4n ty\xc3\xb6skenteli lyhyen aikaa my\xc3\xb6s Suomessa. Hasso oli aloittanut uransa apulaiskuvaajana Luxemburgissa 16-vuotiaana ja perustanut oman elokuvayhti\xc3\xb6n 18-vuotiaana. Fiktioelokuvien lis\xc3\xa4ksi h\xc3\xa4n teki satakunta dokumenttielokuvaa, jotka tosin katosivat toisen maailmansodan aikana. Elokuvien aiheena oli p\xc3\xa4\xc3\xa4osin h\xc3\xa4nen synnyinkaupunkinsa. Hasso my\xc3\xb6s n\xc3\xa4ytteli er\xc3\xa4iss\xc3\xa4 elokuvissaan._NEWLINE_Hasso on aviossa viidesti. Kolme puolisoista oli n\xc3\xa4yttelij\xc3\xb6it\xc3\xa4: Signe Larsson, Viveca Lindfors ja Britta Callm\xc3\xa9r-Hartnagel. Viimeinen avioliitto osoittautui kest\xc3\xa4vimm\xc3\xa4ksi. Harry ja Britta Hasso asettuivat Helsingborgiin, miss\xc3\xa4 Harry Hasso toimi Helsingborgs Dagbladin toimittajana.'